Rubikių geležinkelio stotis

Rubikių geležinkelio stotis – siaurojo geležinkelio stotis Rubikiuose (Anykščių rajonas), galutinė Rubikių siaurojo geležinkelio stotis. VšĮ „Aukštaitijos siaurasis geležinkelis” vykdo keliones reguliariaisiais maršrutais iš Anykščių stoties į Rubikius.Anykščiai – Rubikiai – Anykščiai 10-22.  Siaurukas.eu (tikrinta 2023-08-07). Vakarinėje stoties dalyje yra apleisti pramoniniai pastatai.

 Istorija 

XIX a. pabaigoje per Rubikių kaimą buvo nutiesta siaurojo geležinkelio linija Švenčionėliai–Utena–Anykščiai–Panevėžys, eksploatuojama iki šiol. Senoji medinė stotelė nėra išlikusi.

1972–1975 m. išardytas Utenos–Rubikių siaurasis geležinkelis, tad liko linija tik link Panevėžio. Iki 1990 m. Panevėžio–Rubikių ruožas naudotas kvarcinio smėlio ir keleivių pervežimui. 1988–1992 m. veikė 12 km vaikų geležinkelis iki Anykščių, kuriame kursavo jaunųjų geležinkelininkų aptarnaujamas traukinys „Nykštukas“.Аникщяй. Dzd-ussr.ru (tikrinta 2025-09-30). Jis savo veiklą baigė po kelių vasarų dėl finansavimo stygiaus. 1999 m. nutrauktas krovinių vežimas Panevėžio–Rubikių ruože, 2001 m. kovo 24 d. atšaukti ir reguliarūs keleiviniai reisai.

Kiek vėliau keleiviniai reisai nuo Anykščių ir Panevėžio iki Rubikių buvo atnaujinti. 2012 m. pastatyta naujoji stotis nugriovus senąją stoginę. Naujajam pastatui panaudotas medis, rieduliai, čerpės, žvyras, užrašams sukurtas specialus šriftas.

 Šaltiniai 

Kategorija:Lietuvos siaurųjų geležinkelių stotys
Kategorija:Anykščių rajono savivaldybės geležinkelio stotys